Winkelsentrums word gevaarliker | Die Vryburger
Netcare 911 se woordvoerder, Santie Steinman, berig dat ses mense baie ernstig beseer is tydens 'n ontploffing by die Spartan-winkelsentrum in Kempton Park.
Twee mense moes dringend per helikopter vervoer word na 'n nabygeleë hospitaal. Vier ander mense is per ambulans na die hospitaal geneem.
Dit is onduidelik wat die ontploffing veroorsaak het, maar ondersoek word ingestel.
Alhoewel geen sterftes deur die ontploffing veroorsaak is nie, word dit al gevaarliker om by groot winkelsentrums inkopies te doen, is die mening van 'n veiligheidsdeskundige.
Volgens die deskundige is die saamdrom van baie mense juis die grootste probleem, As iets verkeerd gaan soos in die besondere geval, word 'n groot aantal mense beseer en somtyds is die voorval noodlottig vir meer as een mens, het hy gesê.
2 thoughts on "Winkelsentrums word gevaarliker"
Gerrie Venter April 11, 2013 at 8:18 am
My beursie lyk ook altyd of 'n bom in hom afgegaan het as ek by 'n inkopie sentrum was – verwoes.
Jopie April 11, 2013 at 12:13 pm
Ek het lank terug die storie gehoor van een of ander organisasie wat mense wou bewus maak van die gevare van hoë bloeddruk. Hulle sit toe 'n stalletjie op by 'n groot winkelsentrum waar 'n dokter die publiek se bloeddruk gratis toets en advies uitdeel. Helaas wat dit 'n yslike flop, want hulle het gevind dat omtrent al die mans wat getoets is se bloeddruk te hoog was!